
        REPUBLIKA HRVATSKA
VUKOVARSKO-SRIJEMSKA ŽUPANIJA
          OPĆINA BOGDANOVCI

             OPĆINSKO VIJEĆE
KLASA: 021-05/21-01/12
URBROJ: 2196/03-01/01-21-01
Bogdanovci, 12.11.2021. godine
Na temelju članka 35. stavka 1. točke 2. Zakona o lokalnoj i područnoj (regionalnoj)samoupravi ("Narodne novine" broj 33/01, 60/01- vjerodostojno tumačenje, 129/05, 109/07, 125/08, 36/09, 150/11, 144/12, 19/13- pročišćeni tekst, 137/15, 123/17, 98/19 i 144/20), članka 3. i članka 6. stavak 2. Zakona o plaćama u lokalnoj i područnoj (regionalnoj) samoupravi („Narodne novine“ broj: 28/10.) i članka 29. Statuta Općine Bogdanovci (''Službeni vjesnik Vukovarsko-srijemske županije'' br. 4/21), Općinsko vijeće Općine Bogdanovci na 5. sjednici održanoj  12.11.2021. godine donosi
O D L U K U 

o izmjenama i dopunama
Odluke o plaći i ostalim materijalnim pravima općinskog načelnika

i zamjenika općinskog načelnika Općine Bogdanovci
Članak 1.
Članak 5. stavak 3. Odluke mijenja se i glasi: „Za obračun plaće općinskog načelnika, kada tu dužnost obavlja profesionalno, utvrđuje se koeficijent u vrijednosti od 3,56 uvećano za 0,5% za svaku navršenu godinu radnog staža, a najviše 20%.“
Članak 2.
Ostale odredbe Odluke o plaći i ostalim materijalnim pravima općinskog načelnika i zamjenika općinskog načelnika Općine Bogdanovci KLASA: 021-05/21-01/12, URBROJ: 2196/03-01/01-21-01 („Službeni vjesnik“ Vukovarsko-srijemske županije broj 14/21)  ostaju nepromijenjene.

Članak 3.
Ova Odluka stupa na snagu osmoga dana od dana objave u "Službenom vjesniku“

Vukovarsko-srijemske županije.

Predsjednik općinskog vijeća
Marijan Gelo dr.vet.med.
__________________________

